CELEX: 32011R0785
Language: sl
Date: 2011-08-05 00:00:00
Title: Izvedbena uredba Komisije (EU) št. 785/2011 z dne 5. avgusta 2011 o spremembi Uredbe (ES) št. 73/2009 glede maksimalne zajamčene površine, za katero se lahko dodeli premija za stročnice

6.8.2011   
            
            
               SL
            
            
               Uradni list Evropske unije
            
            
               L 203/10
            
         IZVEDBENA UREDBA KOMISIJE (EU) št. 785/2011
   z dne 5. avgusta 2011
   o spremembi Uredbe (ES) št. 73/2009 glede maksimalne zajamčene površine, za katero se lahko dodeli premija za stročnice
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 81(3) Uredbe,
   ob upoštevanju naslednjega:
   
               (1)
            
            
               Člen 81(1) Uredbe (ES) št. 73/2009 določa maksimalno zajamčeno površino, za katero se lahko dodeli premija za stročnice.
            
         
               (2)
            
            
               Člen 81(3) Uredbe (ES) št. 73/2009 določa, da bo Komisija, če se država članica v skladu s členom 67 odloči, da bo premijo za stročnice vključila v shemo enotnega plačila, zmanjšala največjo zajamčeno površino iz člena 81(1) sorazmerno z območjem, ki ustreza znesku za stročnice, namenjenem državi članici v Prilogi XII.
            
         
               (3)
            
            
               Danska, Grčija, Luksemburg, Nizozemska, Avstrija, Finska, Švedska in Združeno kraljestvo, z izjemo Anglije, so se odločili, da bodo premijo za stročnice vključili v shemo enotnega plačila.
            
         
               (4)
            
            
               Člen 81(1) Uredbe (ES) št. 73/2009 je zato treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Člen 81(1) Uredbe (ES) št. 73/2009 se nadomesti z naslednjim:
   
      „1.   Največja zajamčena površina, za katero se lahko dodeli premija za stročnice, je 1 505 056 ha.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 30, 31.1.2009, str. 16.